《此中真意亭閒赋》
明代·郑潜

虚亭无户牖，三面是青山。林影斜晖外，泉声夜雨寒。

浮云时去住，独鹤自知还。会得此中意，澹然心事閒。

作者简介：元明间徽州歙县人，字彦昭。元时，官至海北廉访司副使。后寓居福州怀安，买田建义学，以教育后进。又立白苗、阳岐二渡，买田供舟子生计，人称郑公渡。入明，起为宝应县主簿，迁潞州同知。有《樗庵类稿》。